انا دورت في تفسيرات القرآن على اية الحجاب.....و فيها اختلاف ان تفسيرها نقاب اصلا مش حجاب و في تفسيرات بتقول ان مش معناها حجاب اصلا و.عايزه اعرف ايه الدليل و. الاثبات الواضح ان الحجاب فرض علشان بدأت اشكك انو فرض اصلا Enas
مافيش تفسيرات بتقول أن مش معناها الحجاب دي ، دي تفسيرات أم الكنّي دي ، مش تفسيرات علماء المسلمين.  والقرآن والسنة مليانين ، وبإجماع أهل العلم الحجاب فرض ، يعني كل أهل العلم من المسلمين قالوا أن الحجاب فرض ، فمش هييجي واحد يقول مش واجب ومش بتاع.  وأنت عارفة كويس أنه فرض ، في قرارة نفسك ، وفي الآخر يوم القيامة مش هينفعك فلان اللي قال الإسلام مافيهوش حجاب ، وأي مسلم عارف كويس انه فيه حجاب ، دا أي كافر عارف ان نساء المسلمين بيلبسوا حجاب،  فبلاش نضحك على نفسنا وعلى ربنا ، عشان ربنا مش بيتضحك عليه.  الله تعالى يقول : "يَا أَيُّهَا النَّبِيُّ قُل لِّأَزْوَاجِكَ وَبَنَاتِكَ وَنِسَاءِ الْمُؤْمِنِينَ يُدْنِينَ عَلَيْهِنَّ مِن جَلَابِيبِهِنَّ ۚ ذَٰلِكَ أَدْنَىٰ أَن يُعْرَفْنَ فَلَا يُؤْذَيْنَ ۗ وَكَانَ اللَّهُ غَفُورًا رَّحِيمًا"  يدنين عليهن من جلابيبهن : يعني يغطوا رؤوسهم. ومن العلماء من فسرها بالنقاب ومنهم من فسرها بالحجاب دون النقاب عشان في أحاديث تانية وآيات بتفيد جواز كشف الوجه ، بس.  دا اللي عندنا في الإسلام.